cyanic-selkie/wikianc huggingface dataset:
Տառադարձություն
Տառադարձություն, որևէ լեզվի բառերի արտասանության գրանցումը մեկ այլ լեզվի այբուբենով կամ ընդունված պայմանական նշաններով։ Տարբերում են գիտական և գործնական տառադարձություն։ Առաջինն իր բնույթով միջազգային է և կիրառվում է գիտական ամսագրերում, գրքերում, իսկ երկրորդը՝ ազգային է, այսինքն՝ հիմնված է տվյալ լեզվի այբուբենի վրա, առանց լրացուցիչ նշանների կամ նոր տառերի օգտագործման գործածվում է գեղարվեստական գրքերում, լրագրերում, ամսագրերում այլ լեզուների անձնանունների, տեղանունների և չթարգմանվող իրակությունների (ռեալիա) տառադարձման համար։ Գիտական տառադարձություն լինում է՝ 1․ հնչյունային կամ նեղ, որի դեպքում տրվում է բառի ըստ հնարավորին ճշգրիտ արտասանությունը, ընդ որում նշվում են շեշտը և հնչույթների դիրքային տարբերությունները, և 2․ հնչույթային կամ լայն, որով տրվում է բառի հնչույթային կազմը։ Հնչյունային տառադարձություն նըշվում է քառակուսի, հնչույթայինը՝ շեղ փակագծերով։ Հնչյունային տառադարձությամբ ատյան բառը կունենա at‘yan, հնչույթային տառադարձությամբ՝ atyan տեսքը։ Սովորաբար տառադարձության հիմքում ընկած է որևէ տարածված լեզվի, ավելի հաճախ՝ լատինական այբուբենը։ Հայերենի գիտությունների տառադարձության համակարգը մշակել է Հ․ Հյուբշմանը՝ լատինական, այբուբենի հիման վրա, դիակրիտիկ նշանների հավելումով, այնուհետև այն կատարելագործել են Ա․ Մեյեն և Է. Բենվենիստը [Հյուբշման-Մեյե-Բենվենիստի (ՀՄԲ) համակարգ]։ Ասոցիացիայի (ՄՏԱ) մշակած գիտական՝ հայերենին հարմարեցված։ Այսպես, օրինակ, հայերեն Քոչար ազգանունը գիտական տառադարձությամբ կլինի՝ ՏՄԲ-ով՝ K‘ocar, ՄՏԱ-ով՝ Khotshar, գործնական տառադարձությամբ այն կլինի՝ ռուսերեն Кочар, անգլերեն Kochar, ֆրանսերեն Kotchar, գերմաներեն Kotschar, իտալերեն Khotchar։ Տառադարձություն պետք է տարբերել գրադարձությունից, որի դեպքում նկատի է առնվում բառի գրությունը և ոչ թե արտասանությունը (օրինակ, Մկրտիչ բառի տառադարձումը կլինի МэкэгШ, իսկ գրադարձումը՝ Mkr- tic*)։ Հայերենի բարբառների հնչյունները ճիշտ գրանցելու նպատակով Աճառյանը մշակել է բարբառագիտական տառադարձություն, որ հիմնված է հայերեն այբուբենի վրա 4 լրացուցիչ նշանների օգտագործմամբ։ Այսպես, ա նշանակում է առաջնային ստորին բարձրացման ձայնավոր, ա․՝ առաջնային վերին բարձրացման շրթնայնաոցած ձայնավոր, ա՝ շրթնայնացած ա․ բ, գ՝, դ՝՜ արտահայտում են շնչեղացած բ, Գ․ Դ- Գյ, Կ1» Ք]4 քմայնացած գ, կ, ք․ կ՝ կոկորդային խուլ պայթական։
Կատեգորիա:Լեզվաբանություն Կատեգորիա:Գրադարձություն և տառադարձություն
Նանսի
Նանսի (Nancy, պատմ. Nanzig ), քաղաք և կոմունա Ֆրանսիայում, Լոթարինգիա տարածաշրջանում գտնվող Մյորթ և Մոզել դեպարտամենտի վարչական կենտրոնը։ Գտնվում է Մոզել գետի ափին, այն վայրում, որտեղ այն հատվում է Մառն-Հռենոս ջրանցքի հետ։ Քաղաքում գործում է երկաթուղային հանգույց դեպի Փարիզ, Ստրասբուրգ, Լիեժ։
Բնակչությունը՝ 105 067 մարդ (2012 թվականի դրությամբ)։ Քաղաքը զբաղեցնում է 15,01կմ² տարածք։
Պատմություն
Չնայած բազմաթիվ նախապատմական արտեֆակտներին, որոնք հայտնաբերվել են ժամանակակից Նանսի քաղաքի տարածքում, Մյորթ գետի ափին գտնվող քաղաքն առաջին անգամ հիշատակվել էր դեռևս 8-րդ դարում։ 12-րդ դարից Նանսի քաղաքն եղել է Լոթարինգյան թագավորության մայրաքաղաքը, այնուհետև Լոթարինգիա (Lorraine) նահանգի և տարածաշրջանի մայրաքաղաքը։ 1477 թվականին Նանսի քաղաքի մոտ տեղի է ունեցել ճակատամարտ շվեյցարա-լոթարինգիական զորքերի և բուրգունդյան դուքս Կարլոս Խիզախի զորքերի միջև։ Վերջինս զոհվել է այդ ճակատամարտի ժամանակ։ 1766 թվականին Լոթարինգիայի հետ միասին Լյուդովիկոս XV-ի աներոջ լոթարինգիական վերջին դուքսի՝ Ստանիսլավ Լեշինսկու մահվանից հետո, քաղաքը մտել է Ֆրանսիայի կազմի մեջ։ 1870-1871 թվականների Պրուս-Ֆրանսիական պատերազմի ժամանակ գրավվել էր գերմանական զորքերի կողմից, սակայն պատերազմից հետո Ֆրանկֆուրտյան հաշտության պայմանագրով մտել է Լոթարինգիայի այն ոչ մեծ տարածքի մեջ, որը չի անցել Գերմանիային և մնացել է Ֆրանսիայի կազմի մեջ։ Նանսի քաղաքում կանգնեցվել է կորցված նահանգներին նվիրված հուշարձան։ 1914 թվականին՝ Առաջին համաշխարհային պատերազմի ժամանակ Նանսի քաղաքի մոտակայքում կատաղի մարտեր էին ընթանում։ Հիտլերյան Գերմանիայի կողմից Ֆրանսիայի օկուպացումից հետո (1940 թվական) Նանսին դարձել է Դիմադրողական շարժման օջախներից մեկը։ 1944 թվականի սեպտեմբերին Նանսին ազատագրվել է օկուպանտներից։
Տնտեսություն
Նանսի քաղաքը համարվում է մեքենաշինության, կաշվի-կոշիկի, սննդի արդյունաբերության, ապակյա և հախճապակյա գեղարվեստական իրերի արտադրության կենտրոն։
Ճարտարապետություն
Նանսին բաժանվում է հին քաղաքի, որտեղ պահպանվել են նեղ փողոցները և հին կառույցները (14-16-րդ դարեր) և նոր քաղաքի՝ ժամանակակից կառույցներով, հրապարակներով, շատրվաններով, հիմնականում կառուցվել է 18-րդ դարում (ճարտարապետ Էրե Էմանուել, Ժ. Լամուր և այլք)։
Աղբյուրներ
«Աշխարհագրական անունների բառարան» Հ.Ղ.Գրգեարյան, Ն.Մ.Հարությունյան։ Երևան։ «Լույս»
Լև Լյուբեցկի
Լև Լյուբեցկի (Любецкий, Лев Григорьевич, ) ռուս և խորհրդային դերասան։ ՌԽՖՍՀ վաստակավոր արտիստ (1979 թվական)։ Ռուսաստանի Դաշնության ժողովրդական արտիստ (1995 թվական)։
Կենսագրություն
1941 թվականին ավարտել է Ղրիմի թատերական ուսումնարանը։ Հայրենական մեծ պատերազմի մասնակից ։
1946-1956 թվականներին եղել է տարբեր քաղաքների թատրոնների դերասան։ 1956 թվականից մինչև 1967 թվականը եղել է Խորհրդային բանակի կենտրոնական թատրոնի դերասան։ 1967 թվականից եղել է Մոսկվայի Մ. Երմոլովայի անվան դրամատիկական թատրոնի դերասան։ Երմոլովի թատրոնում աշխատելու տարիներին նա մարմնավորել է ավելի քան 100 դեր։
Մահացել է 2000 թվականի հունիսի 21-ին։ Թաղված է Մոսկվայի Կուզմինսկոյե գերեզմանատանը ։
Արտաքին հղումներ
Կատեգորիա:Ռուս դերասաններ Կատեգորիա:Խորհրդային դերասաններ
Սոոդևահե (գյուղ, Ռաե շրջան)
Սոոդևահե (Soodevahe), գյուղ Էստոնիայի Հարյումաա նահանգի Ռաե շրջանում։
2011 թվականի տվյալներով գյուղում բնակվում էր 18 մարդ։
Արտաքին հղումներ
Կատեգորիա:Էստոնիայի Հարյումաա նահանգի Ռաե շրջանի բնակավայրեր Կատեգորիա:Էստոնիայի գյուղեր
Մյասնիկյան (Ախալքալաքի շրջան)
Մյասնիկյան (მიასნიკიანი), գյուղ Վրաստանում։ Գտնվում է Սամցխե-Ջավախք մարզի Ախալքալաքի շրջանում ։
Դիրք
Գյուղը գտնվում է ծովի մակարդակից 1900 մետր բարձրության վրա։ Շրջկենտրոն Ախալքալաքից հեռու է 22 կմ։
Կըրմաքքյոյ
Կըրմաքքյոյ, գյուղ Արևմտյան Հայաստանում, Սեբաստիայի վիլայեթի Ամասիայի գավառում ։
Մյասնիկյան (Ախալքալաքի շրջան)
Բնակչություն
Ըստ 2014 թվականի մարդահամարի տվյալների, գյուղի բնակչությունը կազմում է 100 մարդ ։
Կըրմաքքյոյ
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։
Ծանոթագրություններ
Կատեգորիա:Արևմտյան Հայաստանի գյուղեր Կատեգորիա:Թուրքիայի գյուղեր
Սոբրոսոյի ամրոց
Սոբրոսոյի ամրոց (Castillo de Sobroso, գալ.՝ Castelo de Sobroso), միջնադարյան պաշտպանական կառույց Իսպանիայի հյուսիս-արևելքում՝ Գալիսիա ինքնավար համայնքի Վիլասոբրոսո գյուղում։
Տեղադրություն
Սոբրոսոյի ամրոցը գտնվում է Կոնդադո կոմարկայի Մոնդարիս մունիցիպալիտետի Վիլասոբրոսո գյուղում։ Ամրոցը տեղակայված է Լանդին բլրի լանջին. նրա դիմաց փռված է Կոնդադո հովիտը, որ գտնվում է անմիջապես Պորտուգալիայի հետ սահմանին մոտ։ Իր ռազմավարական դիրքի պատճառով ամրոցը կոչվել է «Գալիսիայի թագավորության բանալի»։
Ստուգաբանություն
Ամրոցի, ինչպես նաև գյուղի անունները ծագում են լատիներեն suberosum բառից, որ նշանակում է խցանակաղնի, որ նախկինում աճել է այդ տարածքում։
Պատմություն
Սոբրոսոյի ամրոցը կարող է հիմնադրված լինել 9-րդ դարում, երբ քրիստոնյաները բնակություն են հաստատել Պիրենեյան թերակղզու հարավում։ Սակայն ամրոցի մասին առաջին անգամ հիշատակվում է 983 թվականին, երբ այնտեղ ապաստանել է Բերմուդո II թագավորը, ում զորքերը պատերազմում էին Ռամիրո II-ի զորքերի հետ։ Ալֆոնսո V-ի օրոք ամրոցը գրավվել է ու ավերվել։
20-րդ դարում ամրոցը վերակառուցվել է լրագրող Ալեխո Կարերա Մունսի ջանքերով, ով 1923 թվականին գնել է ամրոցի ավերակները 5000 պեսետով։ Մինչև իր կյանքի վերջը (մահացել է 1967 թվականին) նա միայնակ ամրոցում կատարել է վերակառուցման աշխատանքներ առանց որևէ մեկի օգնության։ 1981 թվականին հարևան Պոնտեարեաս մունիցիպալիտետը Կարերայի միակ աղջկանից՝ Զիտա Թերեզա Կարերա Ֆերեյրայից գնել է ամրոցը 30 միլիոն պեսետով։ 1995 թվականին սկսվել է ամրոցի վերակառուցումը։
Ներկայում Սոբրոսոյի ամրոցում տեղակայված է ազգագրական թանգարան։
2014 թվականին Պոնտեարեասի քաղաքային խորհուրդը տասնամյա պայմանագիր է կնքել Պոտևեդրա պրովինցիայի խորհրդի հետ, որը պարտավորվել է ամրոցում անցկացնել վերակառուցման աշխատանքներ։
Արտաքին հղումներ
Կատեգորիա:Իսպանիայի ամրոցներ
Ռուզաննա Եսայան
Ռուզաննա Շահենի Եսայան (նոյեմբերի 17, 1968, Էջմիածին - դեկտեմբերի 12, 1992, Ուխտաձոր (ԼՂՀ Հադրութի շրջան)), ազատամարտիկ, բուժքույր, արցախյան պատերազմի մասնակից։
Կենսագրություն
1987 թվականին ավարտել է Լենինգրադի բժշկական ուսումնարանը, գրել է բանաստեղծություններ ։ 1987 թվականից աշխատել է Էջմիածնի շրջանային կենտրոնական հիվանդանոցում։ Ռուզաննա Եսայանը 1989-1992 թվականներին Էջմիածնի կամավորական ջոկատի կազմում մասնակցել է ԼՂՀ Հադրութի շրջանի ինքնապաշտպանական և ազատագրական մարտերին։
Զոհվել է ծանր վիրավոր ազատամարտիկներին Հադրութի հիվանդանոց տեղափոխելիս։ Թաղված է Էջմիածնում։ Հետմահու պարգևատրվել է Հայաստանի Հանրապետության 2-րդ աստիճանի «Մարտական խաչ» շքանշանով։
Հիշատակ
Ռուզաննա Եսայանի անունով են կոչվել Էջմիածնի փողոցներից մեկը և իր հարազատ դպրոցի երիտասարդական միությունը ։
Ծանոթագրություններ
Կատեգորիա:Նոյեմբերի 17 ծնունդներ Կատեգորիա:1968 ծնունդներ Կատեգորիա:Արցախյան պատերազմի մասնակիցներ հայկական կողմից Կատեգորիա:Հայ ազատամարտիկներ Կատեգորիա:«Մարտական խաչ» 2-րդ աստիճանի շքանշանի ասպետներ Կատեգորիա:Հայ բուժքույրեր
Ֆուենսալիդա
Ֆուենսալիդա (Fuensalida), մունիցիպալիտետ Իսպանիայում։ Գտնվում է Տոլեդո պրովինցիայում (Կաստիլիա Լա Մանչա ինքնավար մարզում)։ Մունիցիպալիտետը գտնվում է Տորրիխոս շրջանում։ Զբաղեցրած տարածքը 68 կմ² է։ Բնակչությունը՝ 11042 մարդ (2010 թվականի տվյալներով)։ Հեռավորությունը պրովինցիայի վարչական կենտրոնից՝ 30 կմ։
Քաղաքի հովանավորն է համարվում սուրբ Բլասը։
Արտաքին հղումներ
Կատեգորիա:Իսպանիայի քաղաքներ
Միջազգային Կանաչ խաչ
Միջազգային Կանաչ խաչ Այս  տերմինն ունի նաև այլ իմաստներ։Տես՝ Կանաչ Խաչ։
Միջազգային Կանաչ խաչ, միջազգային  բնապահպանական կազմակերպություն, որը հիմնադրվել է Միխայիլ Սերգեևիչ Գորբաչովի կողմից, 1993 թվականին Բրազիլիայի Ռիո դե Ժանեյրո քաղաքում անցկացվող համաժողովից հետո ։ Միջազգային Կանաչ խաչի կենտրոնակայանը գտնվում է Ժնևում, իսկ մասնաճյուղերը գտնվում են 27 երկրներում, այդ թվում՝ ԱՄՆ-ում, Լատինական Ամերիկայում, Արևմտյան և Արևելյան Եվրոպայում, Ռուսաստանում, Բելառուսում, Ճապոնիայում, Պակիստանում։ Միջազգային Կանաչ խաչի նախագահ՝ Մ.Ս. Գորբաչով ։
Պատմություն
1990 թվականի  հունվարին, Մոսկվայում շրջակա միջավայրի և զարգացման համաշխարհային ֆորումին ուղղված կոչի ժամանակ, Խորհրդային Միության նախագահ Միխայիլ Գորբաչովը քննարկման դրեց Միջազգային Կարմիր խաչի նման կազմակերպություն ստեղծելու գաղափարը, միայն այս նոր կազմակերպությունը պետք է զբաղվի բնապահպանական խնդիրներով, և ոչ՝ բժշկական։ Նման կազմակերպության ստեղծումը կարագացնի այն բնապահպանական խնդիրների լուծումը, որոնք դուրս են գալիս ազգային սահմաններից ։ Արագացնելով այս գաղափարը՝ Միխայիլ Գորբաչովը Ռիո դե Ժանեյրոյում կայացած համաժողովում (1992 թ. հունիս) հայտարարեց նման կազմակերպության ստեղծման մասին։ Միևնույն ժամանակ, Շվեյցարիայի ազգային խորհրդի անդամ Ռոլանդ Վիեդերխերը հիմնադրել է «Կանաչ խաչի աշխարհ» բնապահպանական կազմակերպությունը։ Այս երկու կազմակերպություններն էլ միաձուլվել են 1993 թվականին և կազմել միջազգային Կանաչ խաչ .:
Միջազգային Կանաչ խաչը պաշտոնապես հիմնադրվել է Կիոտոյում, 1993 թվականի ապրիլի 18-ին։ Միխայիլ Գորբաչովի հրավերով շատ հայտնի անձինք են միացել տնօրենների նրա խորհրդին և պատվավոր խորհրդին ։
Ազգային կազմակերպությունների առաջին շարքը 1994 թվականի գարնանը պաշտոնապես միացավ միջազգային Կանաչ խաչին՝ Հաագայում։ Դրանք ներառում են Ճապոնիայի, Նիդեռլանդների, Ռուսաստանի, Շվեյցարիայի և ԱՄՆ-ի Կանաչ խաչը։
Կազմակերպության նպատակները
Միջազգային Կանաչ խաչի նպատակներն են՝ միջոցներ ձեռնարկել ուղղված մոլորակի կայուն և անվտանգ ապագայի ապահովմանը, խթանել պատասխանատվության զգացումը շրջակա միջավայրի վրա քաղաքակրթության ազդեցության հետևանքների համար ։
Պրոեզդնայա Բիստրուխա
Ջրային գրանցամատյանի տվյալներ
Ռուսաստանի ջրային գրանցամատյանի տվյալների համաձայն՝ պատկանում է Վերին Օբի ավազանային շրջանին, գետի ջրատնտեսային տեղամասը Օբ գետն է, գետի ենթաավազանը Բիա և Կատուն գետերն են։ Գետի գետային ավազանը (Վերին) Օբ գետն է՝ մինչև Իրտիշի հետ միախառնման կետը։ Տվյալներն ըստ ջրային ռեսուրսների ֆեդերատիվ տեսչության
Արտաքին հղումներ
Կատեգորիա:Ռուսաստանի գետեր Կատեգորիա:Վերին Օբի ավազանային շրջանի գետեր
Վարդան Աճեմյան
Վարդան Մկրտչի Աճեմյան, հայ անվանի թատերական ռեժիսոր, թատերական գործիչ, ԽՍՀՄ ժողովրդական արտիստ (1965), Սոցիալիստական աշխատանքի հերոս (1975), Ստալինյան 3-րդ աստիճանի մրցանակի դափնեկիր (1951)։
Կենսագրություն
Ծնվել է Վանում։ Ավարտելով Երևանի գեղարվեստական ուսումնարանը` 1924 թվականին Աճեմյանը ընդունվում է Մոսկվայի դրամատիկական ստուդիան՝ դասեր առնելով Ստանիսլավսկու, Նեմիրովիչ-Դանչենկոյի, Վախթանգովի բեմադրություններից։ Գալով Թիֆլիս՝ դառնում է Թիֆլիսի հայ դրամատիկական ստուդիայի ղեկավարը, որտեղ բեմադրում է Դերենիկ Դեմիրճյանի «Հաղթական սիրո երգը» պիեսը։ Հայրենիք վերադառնալով արդեն որպես պրոֆեսիոնալ բեմադրիչ` նա 1928 թվականին դառնում է Լենինականի պետական թատրոնի հիմնադիրներից մեկը և հենց այստեղ էլ բեմադրում իր առաջին ներկայացումները՝ վկայելով, որ ասպարեզ է եկել արդիականության հարցերի հանդեպ զգայուն, լայն մտածողության և վառ ձիրքի տեր մի արվեստագետ։ 1930-ականների վերջին նա տեղափոխվեց Երևանի Առաջին պետթատրոն։ Աճեմյանն իր բեմադրած պիեսներից շատերի համահեղինակն է եղել, ինչպես նաև իր բեմադրությունների նկարչական ձևավորման համահեղինակը ։ Անուշ օպերան բեմադրելու համար արժանացել է ՀՍՍՀ պետական մրցանակի 1970 թվականին։ Պարգևատրվել է Լենինի շքանշանով։
Ծանոթագրություններ
Կատեգորիա:Հայ ռեժիսորներ Կատեգորիա:Անձինք նամականիշերի վրա Կատեգորիա:Կոմիտասի անվան պանթեոնում թաղվածներ Կատեգորիա:Հայ դերասաններ Կատեգորիա:Ստալինյան մրցանակի դափնեկիրներ Կատեգորիա:20-րդ դարի դերասաններ Կատեգորիա:Հայերն Օսմանյան կայսրությունում
Աշիլ Յուրբեն
Աշիլ Ժոզեֆ Յուրբեն (Achille Joseph Urbain, ), ֆրանսիացի կենդանաբան, 1937 թվականին նկարագրել է կուպրեյ կոչվող սնամեջ եղջյուրավոր կենդանուն ։
Կալինին (Վոլգոդոնսկի շրջան)
Կալինին (Калинин), գյուղակ (խուտոր) Ռուսաստանի Դաշնության Ռոստովի մարզի Վոլգոդոնսկի շրջանում։ Մտնում է Պոտապովսկի գյուղական համայնքի կազմի մեջ։
Աշիլ Յուրբեն
Կենսագրություն
Ծնվել է 1884 թվականի մայիսի 9-ին Հավր քաղաքում։ 1906 թվականին ստացել է գիտական աստիճան՝ ավարտելով Լիոնի ազգային անասնաբուժական դպրոցը։ Այնուհետև 1912 թվականին նրան շնորհվել է աստիճան բնագիտության բնագավառում։ 1920 թվականիններին դարձել է գիտությունների դոկտոր։ Աշխատել է գիտահետազոտական ռազմական անասնաբուժական լաբորատորիայում՝ միաժամանակ հետազոտություններ անցկացնելով Պաստերի ինստիտուտում մանրէաբանության և իմունոլոգիայի վերաբերյալ։ 1931 թվականին Յուրբենը թողել է զինվորական ծառայությունը։ 1934 թվականին նշանակվել է Փարիզի Վենսենի կենդանաբանական այգու տնօրեն։ 1942-1949 թվականներին եղել է Բնագիտության ազգային թանգարանի տնօրեն ։
Կալինին (Վոլգոդոնսկի շրջան)
Կատեգորիա:Ռոստովի մարզի Վոլգոդոնսկի շրջանի բնակավայրեր
Աշիլ Յուրբեն
Ծանոթագրություններ
Կատեգորիա:Ֆրանսիացի կենդանաբաններ
(9591) 1991 FH2
(9591) , աստերոիդ աստերոիդների հիմնական գոտում։ Հայտնաբերվել է 1991 թվականի մարտի 20-ին Անրի Դեբեոնի կողմից Լա Սիլյայում ։
Միջին հեռավորությունը Արեգակից կազմում է 2,992342 ա. մ., առավելագույնը մոտենում է 2,8006 ա. մ. հեռավորության վրա և հեռանում 3,1841 ա. մ. ։ Արեգակի շուրջ մեկ ամբողջական պտույտ է կատարում 1890,67 երկրային օրվա ընթացքում, իր ուղեծրով շարժվելով միջինում 0,190409 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 0,75° անկյուն։
Արտաքին հղումներ
Կատեգորիա:1991 թվականին հայտնաբերված աստղագիտական մարմիններ Կատեգորիա:Անրի Դեբեոնի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Now What?!
Now What?! (Հիմա ի՞նչ), Դիփ Փարփլ ռոք-խմբի 19-րդ ստուդիական ալբոմը, որը լույս է տեսել 2013 թ. ապրիլի 26-ին ։ Ալբոմի թողարկողն է Բոբ Էզրինը։ Վերջին յոթ տարիներին սա խմբի առաջին ալբոմն էր՝ սկսած Rapture of the Deep-ից (2005)։ Ալբոմի անունը հայտարարվեց 2013 թ. փետրվարի 26-ին։ Երկու երգեր սինգլի տեսքով թողարկվեցին CD-ի և վինիլային տեսքով ։
Երգեր
Ալբոմն ընդգրկում է տասնմեկ երգ, այդ թվում՝
Վրաստանի Մարջանիշվիլու անվան թատրոն
Վրաստանի Մարջանիշվիլու անվան թատրոն, պետական ակադեմիական, Վրացական ԽՍՀ առաջատար դրամատիկական թատրոններից։
Now What?!
Աղբյուրներ
Կատեգորիա:Դիփ Փարփլի ալբոմներ Կատեգորիա:2013 ալբոմներ Կատեգորիա:Անգլալեզու ալբոմներ
Վրաստանի Մարջանիշվիլու անվան թատրոն
Պատմություն
Բացվել է 1928 թվականին՝ Քութայիսում` Կոնստանտին Մարջանիշվիլու նախաձեռնությամբ և ղեկավարությամբ։ 1930 թվականին թատրոնը փոխադրվել է Թիֆլիս, 1933 թվականին կոչվել` Կ․ Մարջանիշվիլու անունով։ 1966 թվականին թատրոնը դարձել է ակադեմիական։ Թատրոնի հիմնադիր կազմում են եղել Կ․ Մարջանիշվիլու աշակերտներ՝ Վ. Անջափարիձեն, Թ. Ճավճավաձեն, Ու. Չխեիձեն, Շ. Ղամբաշիձեն, Դ. Անթաձեն, Ե. Դոնաուրին, Ա. Ժորժոլիանին, Ս. Զաքարիաձեն, ինչպես և ավագ սերնդի դերասաններ՝ Ա. Իմեդաշվիլին, Ա. Կվանտալիանին, Ցու. Զարդալիշվիլին, Զ. Գոմելաուրին, Ա. Մուրուսիձեն, Վ. Չխիկվաձեն և ուրիշներ։ Հետագայում խումբը լրացվել է նոր ուժերով՝ Ե. Չերքեզիշվիլի, Տ. Աբաշիձե, Ն. Գոցիրիձե, Վ. Գոձիաշվիլի, Ս. Թաղայիշվիլի, Գ. Շավգուլիձե և ուրիշներ։ Օգտագործելով նախահեղափոխական վրացական և ռուսական թատրոնների առաջավոր դեմոկրատական ավանդույթները` Մարջանիշվիլին շարունակել է արդիականությանը համահնչուն հերոսառոմանտիկական արվեստի որոնումները, աշխատել վրացական բեմում արմատավորել սովետական բազմազգ թատրոնի նվաճումները։ Բեմադրել է` Տոլլերի «Հոպլյա, մենք ապրում ենք», Շոուի «Սուրբ կույսը», Դադիանու «Ուղիղ սրտին» (երեքն էլ՝ 1928), Կակաբաձեի «Ղվարղվարե Թութաբերի», Կալաձեի «Դա ինչպես եղավ», Գուցկովի «Ուրիել Ակոստա», Կիրշոնի «Ռելսերը զրնգում են» (բոլորը՝ 1929) և այլ պիեսներ։ Թատրոնում բեմադրվել են վրացի սովետական հեղինակների ստեղծագործությունները, ուր շոշափվել են արդիականության, Հայրենական մեծ պատերազմի, կոմունիստական շինարարության թեմաներ՝ Կակաբաձեի «Կոլտնտեսականի հարսանիքը» (1938), Մդիվանու «Պարտիզաններ» (1942), Մոսաշվիլու «Նրա աստղը» (1951, ԽՍՀՄ պետական մրցանակ, 1952), Զափարիձեի «Զինվորի այրին» (1964), Գամսախուրդիայի «Լուսնի առևանգումը» (1968) և այլն։ Թատրոնը միաժամանակ իր խաղացանկում արժանի տեղ է հատկացրել ռուսական, արևմտաեվրոպական և ԽՍՀՄ ժողովուրդների դասական և ժամանակակից հեղինակների երկերին։ Թատրոնի լավագույն բեմադրություններից են նաև՝ Բոմարշեի «Ֆիգարոյի ամուսնությունը», «Սամանիշվիլու խորթ մայրը» (երկուսն էլ՝ 1937), Հյուգոյի «Ռուի Բլազ» (1941), Ա. Օստրովսկու «Անօժիտը» (1944), Գոգոլի «Ռևիզորը» (1951), Գորկու «Հատակում», Կասոնայի «Ծառերը կանգնած են մահանում», Շեքսպիրի «Ռիչարդ III» (երեքն էլ՝ 1957), Դումբաձեի «Ես, տատիկս, Իլիկոն և Իլարիոնը» (1960), Եվրիպիդեսի «Մեդեա» (1962), ազգային դասական դրամատուրգիայից՝ «Գուրիա Նինոշվիլի» (1934), Ցագարելու «Այժմ այլ են ժամանակները» (1936), «Մարդ է արդյո՞ք» (1946, 1954, 1970) և այլն։ Տարբեր տարիներ թատրոնի գլխավոր ռեժիսորներ են եղել Դ. Անթաձեն, Վ. Անջափարիձեն, Դ․ Ալեքսիձեն, Դ. Լորթքիփանիձեն։
1966 թվականին և 1980 թվականին հյուրախաղերով հանդես է եկել Երևանում, ներկայացրել խաղացանկի լավագույն երկերը։ 1967 թվականին բեմադրվել է Հ. Պարոնյանի «Պաղտասար աղբար» պիեսը, ռեժիսոր՝ Վ․ Գոձիաշվիլի (խաղացել է նաև գլխավոր դերը), նկարչական ձևավորումը՝ ՀԽՍՀ և ՎԽՍՀ արվեստի վաստակավոր գործիչ Ռ. Նալբանդյան, երաժշտական ձևավորումը՝ ՎԽՍՀ արվեստի վաստակավոր գործիչ Ն. Մկրտչյան. Պաղտասարի դերում հանդես են եկել նաե ՎԽՍՀ ժողովրդական արտիստ Ա. Կվանտալիանին, ՎԽՍՀ վաստակավոր արտիստ Դ․ Օքրոսցվարիձեն։ Թատրոնի կազմում են (1981)՝ ԽՍՀՄ ժողովրդական արտիստներ՝ Վ. Անջափարիձեն, Օ. Մեղվինեթուխուցեսին, ՎԽՍՀ և ՀԽՍՀ ժողովրդական արտիստուհի Ս. ճիաուրելին, ՎԽՍՀ ժողովրդական արտիստներ Մ. Զափարիձեն, Յա․ Տրեպոլսկին, Ա. Օմիաձեն, Դ. Օքրոսցվարիձեն, ՎԽՍՀ վաստակավոր արտիստներ՝ Ե. Ղիփշիձեն, Տ. Սաղվարելիձեն, Դ․ Ճիճինաձեն, Կ․ Լափերաձեն և ուրիշներ։
Պարգևներ
1958 թվականին թատրոնը պարգևատրվել է Աշխատանքային կարմիր դրոշի շքանշանով։
Կատեգորիա:Թատրոններ այբբենական կարգով Կատեգորիա:Թբիլիսիի թատրոններ Կատեգորիա:1928 Կատեգորիա:Աշխատանքային կարմիր դրոշի շքանշանով պարգևատրված կազմակերպություններ
Կարկատեևի
Կարկատեևի (Каркатеевы), գյուղ Ռուսաստանի Խանտի-Մանսիական ինքնավար օկրուգի Նեֆտեյուգանսկի շրջանի կազմում։
Բնակչությունը 2008 թվականին գրանցված տվյալներով կազմում էր 1513 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Խանտի-Մանսիական ինքնավար օկրուգի Նեֆտեյուգանսկի շրջանի բնակավայրեր
Gypsy (երգ, Լեդի Գագա)
«Gypsy», ամերիկացի երգչուհի և երգերի հեղինակ Լեդի Գագայի երգը նրա երրորդ Artpop ստուդիական ալբոմից ։ Երգը գրվել է երգչուհու, RedOne-ի, Madeon-ի և Փոլ Բլերի (DJ White Shadow) կողմից։
Երգի մասին
«Gypsy»-ն եվրո-փոփ երգ է՝ էլեկտրո-փոփի և հաուս երաժշտության խառնուրդով ։ Rolling Stone-ը երգը համեմատել է 80-ական թվականների երաժշտության հետ ։ 2013 թվականի հոկտեմբերին Գագան Բեռլինում ալբոմի նախաունկնդրման ժամանակ «Gypsy»-ը կատարել է դաշնամուրին  ։ Երգչուհին ասել է, որ այս երգը գրել է, երբ ճամփորդում էր աշխարհով  ։ Կատարումը կոստյումի և դեմքի դնովի բեղերի պատճառով ելույթը քննադատների կողմից որակվել է որպես «հանդուգն» ։ 2013 թվականի նոյեմբերին երգը կատարվել է ArtRave համերգի  և «Saturday Night Live» շոուի ժամանակ  ։ «Gypsy»-ը նաև կատարվել է ABC հեռուստաալիքով «Lady Gaga and the Muppets' Holiday Spectacular» շոուի ժամանակ՝ ի պատիվ գոհաբանության օրվա ։
«Gypsy»-ը հիմնականում դրական գնահատականներ է ստացել քննադատների կողմից։ Entertainment Weekly-ի Ադամ Մարկովիցն այն համարել է ալբոմի լավագույն երգը ։ New York Daily News-ի Ջիմ Ֆարբերը նաև անվանել է առանցքայիններից մեկը ։ Celebuzz-ի Մեթ Ռուսոնելոն «Gypsy»-ը համեմատել է 2011 թվականի «The Edge of Glory» սինգլի հետ, և առաջարկել է երգը սինգլ դարձնել ։ Rolling Stone-ի Գերի Հանսը գնահատել է երգի պարզ տեքստը ։ Time ամսագրից Քրիս Բոսմանը նշել է, որ «Gypsy»-ը «Dope»-ի հետ միասին ալբոմի «մեղմացումն» է ։ Հարավային Կորեայում Artpop-ի թողարկումից հետո, երգի առաջնաելույթը Հոնկոնգի սինգլների չարտերում 35-րդ տեղում էր 4768 օրինակ վաճառքի քանակով ։
Ծանոթագրություններ
Կատեգորիա:Լեդի Գագայի սինգլներ Կատեգորիա:2013 երգեր Կատեգորիա:Փոփ երգեր
Հաջող գտածոների ժամանակը
«Հաջող գտածոների ժամանակը» («Время счастливых находок»), խորհրդային կինոֆիլմ, որը նկարահանել է ռեժիսոր Գենրիխ Գաբայը Ֆազիլ Իսկանդերի պատմվածքների հիման վրա։ Պրեմիերան կայացել է 1970 թվականի մայիսի 11-ին ։
Սյուժե
12-ամյա Սանդրիկն ապրում է Սուխում քաղաքում։ Նա սովորում է հինգերորդ դասարանում։ Տղան ձգտում է օգնել բոլորին և գտնել կորած իրեր։ Սկզբում ծովի հատակին նա գտնում է հին հունական քարե սալաքար, ապա՝ փող փողոցում, հետո՝ հարևանի հավը։ Արձակուրդում ծնողները նրան ուղարկում են աբխազական գյուղ։ Այնտեղ նա գտնում է կորած այծը։ Գյուղի բնակիչները սովորում են Սանդրիկի ունակության մասին և սկսում են գալ նրա մոտ՝ իրենց կորցրած իրերը գտնելու խնդրանքով։
«Սկզբում ես փնտրում եմ այնտեղ, որտեղ իրը կարող է լինել, իսկ հետո այնտեղ, որտեղ չի կարող լինել»։
Արտաքին հղումներ
Կատեգորիա:Խորհրդային ֆիլմեր Կատեգորիա:«Մոսֆիլմ» ստուդիայի ֆիլմեր Կատեգորիա:1969 ֆիլմեր Կատեգորիա:Բնօրինակում անաղբյուր հոդվածներ
(1714) Սի
(1714) Սի (Sy), աստերոիդ աստերոիդների հիմնական գոտում։ Հայտնաբերվել է 1951 թվականի հուլիսի 25-ին Լուի Բոյերի կողմից Ալժիրում ։
Միջին հեռավորությունը Արեգակից կազմում է 2,567417 ա. մ., առավելագույնը մոտենում է 2,1687 ա. մ. հեռավորության վրա և հեռանում 2,9661 ա. մ. ։ Արեգակի շուրջ մեկ ամբողջական պտույտ է կատարում 1502,6 երկրային օրվա ընթացքում՝ իր ուղեծրով շաժվելով միջինում 0,239585 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 7,98° անկյուն։
Սոոդևահե (գյուղ, Տոռգու շրջան)
Սոոդևահե (Soodevahe), գյուղ Էստոնիայի Սաարեմաա նահանգի Տոռգու շրջանում։
(1714) Սի
Արտաքին հղումներ
Կատեգորիա:1951 թվականին հայտնաբերված աստղագիտական մարմիններ Կատեգորիա:Լուի Բոյերի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Սոոդևահե (գյուղ, Տոռգու շրջան)
2011 թվականի տվյալներով գյուղում բնակվում էր 0 մարդ։
Արտաքին հղումներ
Կատեգորիա:Էստոնիայի Սաարեմաա նահանգի Տոռգու շրջանի բնակավայրեր Կատեգորիա:Էստոնիայի գյուղեր
Դրաբինովկա (գյուղ, Նովի Սանժարիի շրջան)
2001 թվականի տվյալներով Դրաբինովկա գյուղում բնակվում էր 1 174 մարդ։ Բնակավայրը զբաղեցնում է 2659 կմ² տարածք։ Բնակչության խտությունը կազմում էր 441,52 մարդ/կմ²։
Արտաքին հղումներ
Կատեգորիա:Ուկրաինայի Պոլտավայի մարզի Նովի Սանժարիի շրջանի բնակավայրեր Կատեգորիա:Ուկրաինայի գյուղեր Կատեգորիա:1787 թվականին հիմնադրված բնակավայրեր
Սուկուպիրա (Տոկանտինս)
Սուկուպիրա (Տոկանտինս) (Sucupira), համայնք Բրազիլիայում՝ Տոկանտինս նահանգի կազմում։ Գտնվում է Արևմտյան Տոկանտինսի մարզում։ Մտնում է Գուրուպիի գավառի կազմի մեջ։ Բնակչությունը կազմում է 1236 մարդ՝ 2006 թվականի տվյալներով։ Գրավում է 1 025,515 կմ2 տարածք։ Բնակչության խտությունը՝ 1,2 մարդ/կմ²։
Արտաքին հղումներ
Կատեգորիա:Բրազիլիայի բնակավայրեր Կատեգորիա:Տոկանտինս նահանգի բնակավայրեր
Լիլյա Հովհաննիսյան
Լիլյա Հովհաննիսյան (Լիլիկ, Լիլիթ Հովհաննիսյան, ), հայ դերասանուհի։ ՀԽՍՀ ժողովրդական արտիստ (1978) ։
Կենսագրություն
Լիլյա Հովհաննիսյանը ծնվել է 1932 թվականին Թավրիզում։ 1946 թվականին ընտանիքի հետ տեղափոխվել է Խորհրդային Հայաստան։ Նախ ապրել է Էջմիածնում, ապա տեղափոխվել է Երևան, եղել Գաբրիել Սունդուկյանի անվան թատրոնի դերասնաուհի։ Աշխատել է Թաթուլ Ալթունյանի ղեկավարած Հայաստանի ժողովրդական Երգի-պարի անսամբլում։ Ավարտել է Երևանի Ռոմանոս Մելիքյանի անվան երաժշտական ուսումնարանի վոկալ բաժինը։ Աշխատել է Հայաստանի ակադեմիական կապելլայում, 1963 թվականից՝ Էմմա Ծատուրյանի ղեկավարությամբ գործող երգչախմբում ։
Մահացել է 1998 թվականին Երևանում։
Արտաքին հղումներ
Կատեգորիա:Հայ դերասանուհիներ
Կաջազեյրաս
Կաջազեյրաս (Cajazeiras), համայնք Բրազիլիայում՝ Պարաիբա նահանգի կազմում։ Գտնվում է Պարաիբա նահանգի Սերտանի մարզում։ Մտնում է Կաջազեյրասի գավառի կազմի մեջ։ Բնակչությունը կազմում է 57 642 մարդ՝ 2006 թվականի տվյալներով։ Գրավում է 586,275 կմ2 տարածք։ Բնակչության խտությունը՝ 97,7 մարդ/կմ²։
Պատմություն
Քաղաքը հիմնադրվել է 1876 թվականի հուլիսի 10-ին։
Վիճակագրություն
Կատեգորիա:Բրազիլիայի բնակավայրեր Կատեգորիա:Պարաիբա նահանգի բնակավայրեր
Մալայա Զուբովշչինա
Մալայա Զուբովշչինա (Мала Зубівщина), գյուղ Ուկրաինայի Ժիտոմիրի մարզի Կորոստենի շրջանում։ Հիմնադրվել է 1870 թվականին։
2001 թվականի տվյալներով Մալայա Զուբովշչինա գյուղում բնակվում էր 580 մարդ։ Բնակավայրը զբաղեցնում է 2157 կմ² տարածք։ Բնակչության խտությունը կազմում էր 268,89 մարդ/կմ²։
Պրիտիչնայա
Պրիտիչնայա (Притычная), գետ Ռուսաստանում, հոսում է Ալթայի երկրամասում, Ալթայի Հանրապետությունում։ Գետաբերանը տեղակայված է Անույ գետի աջ ափով՝ 60 կմ հեռավորության վրա։ Գետի երկարությունը 15 կմ է։
Կարգալսկայա
Կարգալսկայա (Каргальская), գյուղ (ստանիցա) Ռուսաստանի Դաշնության Ռոստովի մարզի Վոլգոդոնսկի շրջանում։ Մտնում է Պոտապովսկի գյուղական համայնքի կազմի մեջ։
Պրիտիչնայա
Ջրային գրանցամատյանի տվյալներ
Ռուսաստանի ջրային գրանցամատյանի տվյալների համաձայն՝ պատկանում է Վերին Օբի ավազանային շրջանին, գետի ջրատնտեսային տեղամասը Օբ գետն է, գետի ենթաավազանը Բիա և Կատուն գետերն են։ Գետի գետային ավազանը (Վերին) Օբ գետն է՝ մինչև Իրտիշի հետ միախառնման կետը։ Տվյալներն ըստ ջրային ռեսուրսների ֆեդերատիվ տեսչության
Կարգալսկայա
Կատեգորիա:Ռոստովի մարզի Վոլգոդոնսկի շրջանի բնակավայրեր
Chlorine
Chlorine, ամերիկյան Twenty One Pilots երաժշտական դուետի հեղինակած և ձայնագրած երգ։ Այն թողարկվել է 2018 թվականի հոկտեմբերի 5-ին Fueled by Ramen լեյբլով, որպես հինգերորդ ստուդիական Trench ալբոմի հինգերորդ սինգլ (երգի տեսահոլովակը թողարկվել է 2019 թվականի հունվարի 22-ին)։ Երգը գրել են վոկալիստներ Թայլեր Ջոզեֆը և Փոլ Մինին (Mutemath ռոք խմբից)։ Երգը գրված է ինդի փոփ, ռեփ ռոք , էլեկտրա փոփ , թրիփ-հոփ ժանրերում, որը քննարկում է, թե ինչպես կրեատիվությունը կարող է մաքրել մութ ազդակները, բայց կարող է նաև առաջացնել իր սեփական ցավը։
Chlorine-ը արժանացել է երաժշտական քննադատների հավանությանը, որոնք ընդգծել են խմբի նախորդ աշխատանքների համեմատ երգի գրավիչ և երաժշտական զսպվածությունը։ Այն հասել է մինչև Bubbling Under Hot 100 chart-ի 5-րդ հորիզոնական, իսկ Մեքսիկայի և Լատվիայի հիթշքերթներում հայտնվել առաջին հորիզոնականում։
Ստեղծում
Ինչպես Trench-ի մեծ մասը, այս երգը նույնպես գրված և ձայնագրված է խմբի վոկալիստ Թայլեր Ջոզեֆի և Փոլ Մինիի կողմից ։ Երգեր գրելու գործընթացը և ձայնագրությունը տեղի է ունեցել Օհայո նահանգի Կոլումբուս քաղաքի Ջոզեֆի նկուղային ստուդիայում, մինչդեռ երգը միքսացվել է Ադամ Հոքինսի կողմից և մշակվել Քրիս Գերինգերի կողմից՝ Sterling Sound-ում, Նյու Յորք ։
Ըստ Musicnotes.com կայքում Sony/ATV-ի տեղադրած նյութի՝ երգը գրված է B♭ մինորի տոնայնությամբ և ունի 90 bpm : Սա երգ ինդի փոփ, էլեկտրա փոփ, ռեփ-ռոք, թրիփ-հոփ  ։ Փեյջ Ուիլյամսը Billboard-ից ենթադրեց, որ երգը մաքրում է մեր բանականությունը մութ մտքերից, իսկ Քերին Հանզը The New York Times-ից հայտարարել է, որ այն նկարագրում է, թե ինչպես ստեղծագործությունը կարող է մաքրել մութ ազդակները, բայց առաջացնել իր սեփական ցավը։
Թողարկում
Trench-ը թողարկվեց 2018 թվականի հոկտեմբերի 5-ին։ 2019 թվականի հունվարի 22-ին Twenty One Pilots-ի երկրպագուները սկսել են շահարկել, որ Chlorine երգի երաժշտական տեսահոլովակը կթողարկվի հաջորդ օրը՝ հիմնվելով թիզերների շարքի վրա, որոնք խումբը տեղադրել է սոցիալական կայքերում, այդ թվում՝ կեղտոտ ավազանի կարճ տեսահոլովակը, որը ուղեկցվում է թմբուկի հարվածով։ Խմբի վոկալիստ Թայլեր Ջոզեֆը Twitter-ում հաղորդագրություն է հրապարակել, որտեղ ասվում է. «Կա մեկը, ում ես կցանկանայի ներկայացնել ձեզ։ Ես կծանոթացնեմ ձեզ նրա հետ վաղը, նրա անունը Ned է<{•.•}>» : Այնուամենայնիվ խումը որոշ ժամանակ անց հայտարարեց, որ այլևս չի կարող սպասել և տեղադրեց տեսանյութը նույն օրը  ։ Սրանից հետո dmaorg.info կայքում տեղադրվեց Trench-ի գլխավոր հերոս Քլենսիի գրած նամակի պատկերը, որը պահանջում է 17-35.4527, 17 և 35.4527 ֆայլերը, որոնք համապատասխանաբար քլորի ատոմային համարն ու ատոմային զանգվածն են։ Հունվարի 23-ին նույն կայքում վերբեռնվեց նամակը, որտեղ "than" ու "happened" բառերը փոխեցին "that" ու "happen"(ինչ և պատահել)-ի։ Reddit կայքի օգտատերն ավելի ուշ հայտնաբերել է, որ տառերի փոփոխությունները գրանցել են "Ned" անունը․ էակ, որը ցուցադրվում է երգի երաժշտական տեսահոլովակում։
Քննարկում
PopMatters-ի Ջոշուա Կոպերմանը դրական է արտահայտվել Chlorine-ի երաժշտական զսպվածությունը՝ խմբի նախորդ աշխատանքի համեմատ։ Հարրի Ռայանը, NME-ից գրել է, որ երգը այն սինգլերից է, որն բավական ուժեղ է այլ պատմությունում գոյություն ունենալու համար՝ վկայակոչելով ալբոմի պատմությունը ։
Երաժշտական տեսահոլովակ
Chlorine-ի երաժշտական տեսահոլովակը, որպես սինգլ, 2019 թվականի հունվարի 22-ին ներբեռնվել է երգի թողարկումից հետո ։ Տեսաահոլովակի ռեժիսոր դարձավ Մարկ Էշլեմանը ։ Նեդի ստեղծումը ձեռնարկվել է 2018 թվականի դեկտեմբերի կեսերին՝ օգտագործելով 3D VFX: Տեսահոլովակում դուետը լցնում է լողավազանը և հետևում է Նեդ անունով էակին, որն լողավազանը լցնելուց հետո ցատկում է նրա մեջ, նրա եղջյուրները սկսում են մեծանալ ։ Տեսահոլովակի վերջում Թայլերը Նեդի հետ նստած է դատարկ լողավազանի հատակին, Նեդի եղջյուրները նորից սկսում են փոքրանալ, մինչ այն պահը, երբ Թայլերը նրան մեկ բաժակ խմիչք է առաջարկում, որից վերջինս հրաժարվում է։ 2019 թվականի հունիսի դրությամբ՝ YouTube-ում տեսանյութը գերազանցել է 130 միլիոն դիտումը ։
19.4326° N, 99.1332° W տարբերակ
Chlorine (19.4326° N, 99.1332° W)-ը թողարկվել է 2019 թվականի հունիսի 21-ին ։ Սա ալբոմի առաջին sleepers տարբերակն է løcatiøn Sessiøns-ի սերիայից, ենթադրաբար ձայնագրված Մեխիկոյի մասնավոր համերգին, քանի որ երգի կոորդինատները հենց այդ տեղն են ցույց տալիս   ։
Ձայնագրման անդամներ
Լրացուցիչ անդամներ
Ծանոթագրություններ
Կատեգորիա:2019 սինգլներ Կատեգորիա:2018 երգեր Կատեգորիա:Twenty One Pilots խմբի երգեր
Սոոդի
Սոոդի (Soodi), գյուղ Էստոնիայի Վիրումաա նահանգի Հաանյա շրջանում։
Արտաքին հղումներ
Կատեգորիա:Էստոնիայի Վիրումաա նահանգի Հաանյա շրջանի բնակավայրեր Կատեգորիա:Էստոնիայի գյուղեր
Կրասնոդոնսկի (Վոլգոդոնսկի շրջան)
Կրասնոդոնսկի (Краснодонский), ավան Ռուսաստանի Դաշնության Ռոստովի մարզի Վոլգոդոնսկի շրջանում։ Մտնում է Պոբեդենսկի գյուղական համայնքի կազմի մեջ։
Կատեգորիա:Ռոստովի մարզի Վոլգոդոնսկի շրջանի բնակավայրեր
Հայվալի
Հայվալի, գյուղ Արևմտյան Հայաստանում, Սեբաստիայի վիլայեթի Ամասիայի գավառում ։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։
Ծանոթագրություններ
Կատեգորիա:Արևմտյան Հայաստանի գյուղեր
Անապատի նվաճում (ցուցահանդես)
Անապատի նվաճում, մասնագիտացված, հատուկ Expo ցուցահանդես, որը 1951 թվականի նոյեմբերի 13-ին ճանաչման ու հավանության էր արժանացել ցուցահանդեսների միջազգային բյուրոյի (Bureau International des Expositions) 28-րդ գլխավոր ասամբլեայի կողմից և անց է կացվել 1953 թվականին  Երուսաղեմի Համաժողովների կենտրոնում Բինյանեյ Հաումայում ( International Convention Center (Jerusalem), Binyanei Ha'uma): Ցուցահանդեսի գլխավոր թեմաներն էին անապատային տարածքների ջրարբիացումն ու բնակեցումը ։
Պատմություն
Ցուցահանդեսի բացման հանդիսավոր արարողությունը կայացել է 1953 թվականի սեպտեմբերի 22-ին, Իսրայելի նախագահ Իցհակ Բեն Զվիի և վարչապետի պաշտոնակատար Մոշե Շարեթի մասնակցությամբ It lasted for 22 days, closing on 14 October. It was visited by 600,000 people. : Իրենց տաղավարներն են ունեցել 13 երկիր, դրանց թվում՝ Ամերիկայի Միացյալ Նահանգները (թեև այդ երկիրը բոյկոտել էր բացման արարողությունը) ։ Մասնակիցների թվում էին նաև ՅՈՒՆԵՍԿՕն և Առողջապահության համաշխարհային կազմակերպությունը ։ Խորհրդային Միությունը հրաժարվել էր մասնակցել այս Expo-ին ։ Ցուցահանդեսի առնչությամբ թողարկվել է փոստային դրոշմանիշ, որի պատկերազարդման հեղինակը իսրայելցի նկարիչ Աբրամ Գեյմսն է ։
Մորուքի փառատոն
Մորուքի փառատոն (Մորուք fest), հայաստանյան ամենամյա փառատոն, որն առաջին անգամ տեղի է ունեցել 2019 թվականի հունիսի 15–ին Դիլիջանում։
Նպատակն է կոտրել բոլոր կարծրատիպերը Հայաստանում անցկացվող փառատոների ստանդարտ բնույթի հետ կապված և դրանով իսկ միջազգային զբոսաշրջային շուկայում բարձրացնել Հայաստանի գրավչության մակարդակը ։
Պատմություն
«Մորուքի փառատոնի» կազմակերպիչն է «ԷվենտՏուրա» ընկերությունը ։ Այն դարձել է Հայաստանի առաջին փառատոներից մեկը, որն իր մեջ համապարփակորեն ներառում է զվարճանքը, հումորը, ժամանցը, աշխարհի նոր տենդեցների ռիթմը։
Փառատոնի ստեղծման համար հիմք է հանդիսացել վերջին շրջանում միջազգային մակարդակով նկատվող միտումը․ այսօր տղամարդկանց մոտ միջազգային մակարդակով նկատվում է մորուք պահելու տենդենց, ինչպես նաև կանանց շրջանակներում՝ մեծ հետաքրքրություն մորուքով տղամարդկանց նկատմամբ ։
Նկարագրություն
Փառատոնի շրջանակներում անց են կացվում մի շարք մրցույթներ, որոնք բաղկացած են տարբեր անվանակարգերից՝ «Երկար մորուք», «Կլասիկ մորուք», «Կաֆունե մորուք» «Կրեատիվ մորուք» ։
Հունիսի 15-ին հայաստանյան հանրահայտ սափրիչները ցույց կտան իրենց հմտությունները, օրվա վերջում կրեատիվ մորուքներով մոդելները կընտրվեն կանանցից կազմված ժյուրիի կողմից, այնուհետև բոլոր անվանակարգերը կհայտարարվեն բեմից և կպարգևատրվեն։
Ծանոթագրություններ
Կատեգորիա:Փառատոներ Կատեգորիա:Փառատոներ ըստ երկրի Կատեգորիա:Հայաստանի փառատոներ
Կարմալի (գյուղ, Նիժնեկամսկի շրջան)
Կարմալի (Кармалы), գյուղ Ռուսաստանի Թաթարստան հանրապետության Նիժնեկամսկի շրջանի կազմում։
Բնակչությունը 2000 թվականին գրանցված տվյալներով կազմում էր 661 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Թաթարստան հանրապետության Նիժնեկամսկի շրջանի բնակավայրեր
Լաբետալոլ
Տարածված կողմնակի ազդեցություննրից են ՝ կանգնած ժամանակ զարկերակային ցածր ճնշումը (օրթոստատիկ հիպոտենզիա), գլխապտույտը, հոգնածության զգացողությունը և սրտխառնոցը ։ Նշանակլի կողմնակի էֆֆեկտներից են ցածր զարկերակային ճնշումը, լյարդի հետ խնդիրները, սրտային անբավարարությունը և բրոնխոսպազմը ։ Դեղորայքի ապահով օգտագործում ցանկալի է հղիության վերջին շրջաններում և չի ենթադրում կողմնակի ազդեցություններ կրծքով կերակրման ժամանակ ։ Այն աշխատում է α-ռեցեպտորների և β-ռեցեպտորների ակտիվացումը բլոկավորելու միջոցով ։
Լաբետալոլը արտոնագրվել է 1966 թվականին և սկսվել է կիրառվել բժշկության մեջ 1977 թվականից ։ Այն հասանելի է որպես ունիվերսալ դեղամիջոց ։ 2020 թվականին Միացյալ Նահանգներում այն գրավել է 210 րդ տեղը ամենահաճախ նշանակվող դեղամիջոցների շարքում, նշանակվել է ավելի քան 2 միլլիոն անգամ ։
Բժշկական կիրառում
Այն հատուկ նշանակություն ունի հղիությամբ ասոցացված հիպերտենզիաների բուժման մեջ, որոնք հաճախ ասոցացված են պրեէկլամպսիայի հետ ։
Հատուկ պոպուլյացիաներ
Հղիություն՝ հետազոտությունները կատարվել են լաբորատոր կենդանիների վրա, և երեխաների վրա ոչ մի վնասակար ազդեցություններ չեն հայտնաբերվել։ Այնուամենայնիվ համապատասխան հետազոտություն հղի կանանց վրա չի իրականացվել ։
Կրծքով կերակրում ՝ հայտնաբերվել է որ կրծքի կաթը պարունակում է քիչ քանակությամբ լաբետալոլ ( սկզբնական դեղաչափի 0.004%-ը )։ Բժիշկները պետք է զգուշություն ցուցաբերեն կերակրող մայրերին լաբետալոլ նշանակելիս ։
Երեխաներ՝ ոչ մի հետազոտություն չի հայտնաբերել երեխաների շրջանում անվտանգ օգտագործումը ։
Տարածված
Օրթոստատիկ հիպոտենզիան առավել արտահայտված է և առավել հաճախ դիտվում է ներերակային ներմուծման ժամանակ (58% ընդդեմ 1% ) և հաճախ պերօրալ եղանակով օգտագործման սահմանափակման պատճառ է հանդիսանում ։
Հակացուցումներ
Լաբետալոլը հակացուցված է անձանց, որոնց մոտ առկա է սրտային անբավարարություն, առաջին աստիճանից բարձր սրտային բլոկադա, արտահայտված բրադիկարդիա, կարդիոգեն շոկ, արտահայտված հիպոտենզիա, անձիք որոնց անամնեզում նշված է շնչառական ուղիների օբստրուկտիվ խանգարումներ ՝ ներառյալ ասթման և դեղերի հանդեպ գերզգայունություն ։
Ռիբնուշկա
Ռիբնուշկա (Рыбнушка), գետ Ռուսաստանում, հոսում է Ալթայի երկրամասում, Ալթայի Հանրապետությունում։ Գետաբերանը տեղակայված է Բուլուխտա գետի աջ ափով՝ 2 կմ հեռավորության վրա։ Գետի երկարությունը 14 կմ է։
Ջրային գրանցամատյանի տվյալներ
Ռուսաստանի ջրային գրանցամատյանի տվյալների համաձայն՝ պատկանում է Վերին Օբի ավազանային շրջանին, գետի ջրատնտեսային տեղամասը Օբ գետն է, գետի ենթաավազանը Բիա և Կատուն գետերն են։ Գետի գետային ավազանը (Վերին) Օբ գետն է՝ մինչև Իրտիշի հետ միախառնման կետը։ Տվյալներն ըստ ջրային ռեսուրսների ֆեդերատիվ տեսչության
Թրոմբ
Թրոմբ (մակարդուկ, մակարդախցան, θρόμβος), արյան մակարդուկ, առաջանում է արյան անոթների լուսանցքում կամ սրտի խոռոչում։ Լայն իմաստով թրոմբ են անվանում նաև արյունահոսության ժամանակ գոյացած արտանոթային արյան մակարդուկները և ավիշի մակարդուկները՝ ավշային անոթներում։ Տարբերում են սպիտակ, կարմիր, խառը և հիալինային թրոմբ։ Սպիտակ թրոմբը բաղկացած է թրոմբոցիտներից, ֆիբրինից, լեյկոցիտներից, առաջանում է դանդաղ, արյան արագ հոսքի ժամանակ՝ հաճախ զարկերակներում։ Կարմիր թրոմբում գերակշռում են էրիթրոցիտները, գոյանում է արագ, արյան դանդաղ հոսքի ժամանակ (առավելապես երակներում)։ Ավելի հաճախ հանդիպում է խառը ձևը, պարունակում է սպիտակ և կարմիր թրոմբ։ Հիալինային թրոմբ առաջանում է անոթների մազանոթային հունում և կազմված է սպիտակուցային միատարը զանգվածից։ Թրոմբ կարող է լինել առպատային և փակողական։ Առպատայինը գոյանում է սրտի խոռոչում՝ էնդոկարդիտների, սրտի արատների դեպքում, խոշոր անոթներում՝ աթերոսկլերոզի ժամանակ, երակներում՝ թրոմբոֆլեբիտների ընթացքում։ Առպատային թրոմբ կուտակվելիս կարող է վերածվել փակողականի (փոքր տրամաչափի զարկերակներում և երակներում)։ Արյան անոթի լուսանցքում արագ աճող թրոմբ կոչվում է պրոգրեսիվող, սրտային անբավարարության ժամանակ առաջացածը՝ կանգային, անևրիզմայի դեպքում՝ դիլյատացիոն, սրտի խոռոչում ագատ պառկողը՝ գնդաձև։ Թրոմբ կարող է լուծվել կամ սերտաճել շարակցական հյուսվածքի (թրոմբի կազմակերպում), որի վրա կարող են առաջանալ բարակ պատերով անոթներ (թրոմբի կանալիզացիա), անհաջող ելքի ժամանակ կարող է ենթարկվել թարախային քայքայման, ուղեկցվել թրոմբաբակտերիային էմբոյիայով և սեպսիսի պատճառ դառնալ։
Ռիբնուշկա
Արտաքին հղումներ
Կատեգորիա:Ռուսաստանի գետեր Կատեգորիա:Վերին Օբի ավազանային շրջանի գետեր
Թրոմբ
Կատեգորիա:Սիրտ-անոթային համակարգ Կատեգորիա:Ախտաբանական ֆիզիոլոգիա
Պյոտր Վրանգել
Բարոն Պյոտր Նիկոլաևիչ Վրանգել (Барон Пётр Николаевич Врангель, Freiherr Peter von Wrangel, ), բարոն, Ռուսական կայսերական բանակի սպա, գեներալ-լեյտենանտ (1917), Ռուսաստանի հարավում հակաբոլշևիկյան Սպիտակ շարժման մասնակիցներից։
Ծանոթագրություններ
Կատեգորիա:Գեներալ-լեյտենանտներ Կատեգորիա:1878 ծնունդներ Կատեգորիա:1928 մահեր Կատեգորիա:Առաջին համաշխարհային պատերազմին մասնակցած ռուսական ռազմական գործիչներ Կատեգորիա:Տուբերկուլոզից մահացածներ Կատեգորիա:Սուրբ Ստանիսլավի 2-րդ աստիճանի շքանշանի ասպետներ
Դանիելլա Սարահբա
Դանիելլա Սարահբա (Daniella Sarahyba, ), բրազիլացի մոդել։ Ծնվել և մեծացել է Բրազիլիայի Ռիո դե Ժանեյրո քաղաքում։
Կենսագրություն
Դանիելլա Սարահբա Ֆերնանդեսը ծնվել է 1984 թվականի հուլիսի 8-ին Բրազիլիայի Դաշնային Հանրապետության Ռիո դե Ժանեյրո քաղաքում։
Դանիելլայի մայրը՝ Մարիա Լուչիա Սարահբան ևս եղել է բրազիլացի մոդել ։ Երեք տարեկան հասակից նա հայտնվել է ամսագրերի շապիկներին՝ մոր հետ համատեղ ։
Մոդելի կարիերայում սկսել է հանդես գալ 12 տարեկան հասակից։ Մոր կողմից նա ունի մերձավորարևելյան արմատներ ։
Կարիերա
Բրազիլացի այս ֆոտոմոդելը հայտնվել է լատինաամերիկյան ամսագրերի շապիկներին դեռևս 12 տարեկան հասակում։ Հիմնականում հայտնի է իր լողազգեստներով հրապարակումներով։
Որպես մոդել՝ նախընտրում է սպորտային համազգեստներ ։ Հասակը 1 մետր 78 սանտիմետր է, աչքերի գույնը՝ շագանակագույն։
Արտաքին հղումներ
Կատեգորիա:Բրազիլացի մոդելներ
Lamborghini Centenario
Lamborghini Centenario, միջին հզորության շարժիչով սուպերմեքենա, որը թողարկվել է սահմանափակ քանակով՝ 40 օրինակով ի պատիվ Lamborghini ապրանքանիշի ստեղծող Ֆերուչո Լամբորգինիի 100-ամյակի ։ Ավտոմեքենան մշակվել է Lamborghini Centro Stile դիզայնի ստուդիայի կողմից և ներկայացվել է Ժնևի ավտոսալոնի շրջանակներում 2006 թվականի մարտին ։ Ընդհանուր առմամբ թողարկվել է 20 կուպե և 20 ռոդսթեր, ընդ որում՝ ամբողջ խմբաքանակը վաճառվել է ։
Նկարագրություն
Մեքենան, որի թափքը ներկայացնում է մոնոկոկ ածխածնային մետաղալարին, ունի Lamborghini L539 արդիականացված V12 շարժիչ, որն ունի 235 կիլոգրամ քաշ և 6,5 լիտր աշխանտանքային ծավալ, որի հզորությունը կազմում է 770 ձիաուժ (566 կՎտ) 8500 պտ/րոպեի դեպքում ։ Պտտման պահը հավասար է 690 Նմ րոպեում 5500 պտույտի դեպքում։ Ավտոմեքենան 0-ից մինչև 100 կմ/ժ արագություն հավաքում է 2,8 վայրկյանում, 0-ից մինչև 200 կմ/ժ՝ 8,6, 0-ից մինչև 300 կմ/ժ՝ 23,5 վայրկյանում ։ Առավելագույն արագությունը 350 կմ/ժ է։ Հզորության համար, որը բաշխվում է բոլոր 4 անիվների վրա, օգտագործվում է 7 արագություններով ISR կիսաավտոմատ փոխանցման տուփ։ Սուպերմեքենայի առջևում օգտագործվել է 255/30 ZR20 անվադողեր, հետևում՝ 355/25 ZR20: Վառելիքի համակցված ծախսը, ըստ ընկերության հայտարարության, կազմում է 13,6 լիտր 100 կմ-ում, քաղաքում՝ 24,7, ավտոմայրուղում՝ 10,7 : Աղտոտող նյութերի (CO2) արտանետումը կազմում է 370 գր/կմ, ընդ որում՝ ավտոմեքենան համապատասխանում է Եվրո-6 բնապահպանական նորմերին։
Արտաքին հղումներ
Կատեգորիա:Lamborghini ավտոմեքենաներ Կատեգորիա:2010-ականների ավտոմեքենաներ
(1715) Սալլի
(1715) Սալլի (Salli), աստերոիդ աստերոիդների հիմնական գոտում։ Հայտնաբերվել է 1938 թվականի ապրիլի 9-ին Հեյկի Ալիկոսկիի կողմից Տուրկուում ։
Միջին հեռավորությունը Արեգակից կազմում է 2,398114 ա. մ., առավելագույնը մոտենում է 1,8184 ա. մ. հեռավորության վրա և հեռանում 2,9779 ա. մ. ։ Արեգակի շուրջ մեկ ամբողջական պտույտ է կատարում 1356,45 երկրային օրվա ընթացքում, իր ուղեծրով շարժվելով միջինում 0,265399 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 11,47° անկյուն։
Արտաքին հղումներ
Կատեգորիա:1938 թվականին հայտնաբերված աստղագիտական մարմիններ Կատեգորիա:Հեյկի Ալիկոսկիի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Հենրի Քլեյ Ֆրիկ
Հենրի Քլեյ Ֆրիկ (Henry Clay Frick, ), ամերիկացի գործարար, ֆինանսիստ և մեկենաս։
Գործունեություն
Հայտնի է նաև նրանով, որ Նյու Յորքում կառուցել է նեոդասական տուն, որը պատմության մեջ հայտնի է դարձել որպես Ֆրիկի առանձնատուն (Henry Clay Frick House) և դարձել է Մանհեթենի տեսարժան վայրերից մեկը, և որն իր արվեստի հավաքածուի հետ միասին կտակել է թանգարան հիմնելու համար, որն այժմ հայտնի է որպես Ֆրիկի հավաքածու։
Ժամանակակիցների և պատմաբանների կողմից հաճախ հիշատակվում է որպես «Ամերիկայի ամենաատելի մարդը» և «բոլոր ժամանակների ամենավատ ամերիկյան կառավարիչը» դաժանության և բիզնեսին առընչվող գործերում բարոյականության բացակայության պատճառով ։
1892 թվականին Ալեքսանդր Բերքմանը անհաջող մահափորձ է կատարել Ֆրիկի դեմ։
Հենրի Քլեյ Ֆրիկը մահացել է 1919 թվականի դեկտեմբերի 2-ին Նյու Յորքում։
Արտաքին հղումներ
Կատեգորիա:Ամերիկացի գործարարներ Կատեգորիա:Ամերիկացի ֆինանսիստներ
Իվչա
Իվչա (Івча), գյուղ Ուկրաինայի Վիննիցայի մարզի Լիտինկայի շրջանում։ Հիմնադրվել է 1431 թվականին։
2001 թվականի տվյալներով Իվչա գյուղում բնակվում էր 1 136 մարդ։ Բնակավայրը զբաղեցնում է 4155 կմ² տարածք։ Բնակչության խտությունը կազմում էր 273,41 մարդ/կմ²։
Արտաքին հղումներ
Կատեգորիա:Ուկրաինայի Վիննիցայի մարզի Լիտինկայի շրջանի բնակավայրեր Կատեգորիա:Ուկրաինայի գյուղեր Կատեգորիա:1431 թվականին հիմնադրված բնակավայրեր
Եվգենի Շահիջանով
Կենսագրություն
Եվգենի Շահիջանովը ծնվել է 1933 թվականի մայիսի 2-ին Ավան համար 7 (Ղազախստանի Կարագանդայի մարզ)։ 1957 թվականին ավարտել է Մոսկվայի բարձրագույն տեխնիկական ուսումնարանը։ 1958-1981 թվականներին աշխատել է Մոսկվայի մարզի Զագորսկի կիրառական քիմիայի գիտահետազոտական ինստիտուտում։ 1964-1981 թվականներին աշխատել է որպես փոխտնօրեն, 1981-1987 թվականներին եղել է Մոսկվայի Կրասնոարմեյսկի մեքենայացման գիտահետազոտական ինստիտուտի տնօրեն, 1987 թվականից՝ «Ռեգիոն» պետական գիտական արտադրական ձեռնարկության գլխավոր տնօրեն, 1989 թվականից, միաժամանակ՝ Մոսկվայի ավիացիայի ինստիտուտի ամբիոնի վարիչ։ Եղել է Հրթիռային և հրետանային գիտնականների, Տեղեկագիտական միջազգային ակադեմիաների անդամ (1993) :
Աշխատանքները վերաբերում են ռազմածովային ուժերի և ծովային ավիացիայի համար բարձր ճշգրտությամբ կառավարվող հակասուզանավային զենքի յուրատիպ տեսակների և ավիացիոն ռումբերի նախագծման ու ստեղծման խնդիրներին ։
Ծանոթագրություններ
Կատեգորիա:Հայ գիտնականներ Կատեգորիա:Տեխնիկական գիտությունների դոկտորներ Կատեգորիա:Հայ պրոֆեսորներ Կատեգորիա:Լենինյան մրցանակի դափնեկիրներ Կատեգորիա:Մոսկվայի պետական տեխնիկական համալսարանի շրջանավարտներ
(9592) Կլարիուտ
(9592) Կլարիուտ (Clairaut), աստերոիդ աստերոիդների հիմնական գոտում։ Հայտնաբերվել է 1991 թվականի ապրիլի 8-ին Էրիկ Էլստի կողմից Լա Սիլյայում ։
Միջին հեռավորությունը Արեգակից կազմում է 2,833025 ա. մ., առավելագույնը մոտենում է 2,6131 ա. մ. հեռավորության վրա և հեռանում 3,053 ա. մ. ։ Արեգակի շուրջ մեկ ամբողջական պտույտ է կատարում 1741,7 երկրային օրվա ընթացքում, իր ուղեծրով շարժվելով միջինում 0,206694 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 1,13° անկյուն։
Արտաքին հղումներ
Կատեգորիա:1991 թվականին հայտնաբերված աստղագիտական մարմիններ Կատեգորիա:Էրիկ Էլստի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Բարչելոնա Պոցո դի Գոտո
Բարչելոնա Պոցո դի Գոտո (Barcellona Pozzo di Gotto), կոմունա Իտալիայում, Սիցիլիա մարզի Մեսինա գավառում։
Բնակչությունը կազմում է 41293 մարդ, բնակչության խտությունը կազմում է 699 մարդ/կմ²։ Զբաղեցնում է 59 կմ² մակերես տարածք։ Փոստային ինդեքսն է՝ 98051։ Հեռախոսային կոդը՝ +39 699 ։
Ժողովրդագրություն
Բնակչության թվաքանակի փոփոխությունները.
Արտաքին հղումներ
Կատեգորիա:Իտալիայի քաղաքներ Կատեգորիա:Իտալիայի բնակավայրեր Կատեգորիա:Սիցիլիայի քաղաքներ Կատեգորիա:1522 թվականին հիմնադրված բնակավայրեր
Ավստրալիայի տնտեսություն
Ավստրալիա, բարձր զարգացած հետարդյունաբերական երկիր է ։ Ավստրալիայի տնտեսությունը աշխարհի խոշորագույն տնտեսություններից մեկն է, որի ՀՆԱ-ն կազմում է 1,57 տրիլիոն դոլար ։ Ավստրալիայի համախառն գումարը կազմում է 6,4 տրիլիոն դոլար ։ 2012 թվականին Ավստրալիան անվանական ՀՆԱ-ի առումով ամենամեծ ազգային տնտեսությունների ցանկում զբաղեցրել է 12-րդ հորիզոնականը, իսկ ՀՆԱ-ի առումով՝ 18-րդ հորիզոնականը ։ Ավստրալիայի տնտեսության մասնաբաժինը կազմում է համաշխարհային տնտեսության մոտավորապես 2,1%-ը։ Ավստրալիան աշխարհում 19-րդն է, ինչպես ներմուծման, այնպես էլ արտահանման ծավալներով
Սիդնեյի Ավստրալիական ֆոնդային բորսան, Ավստրալիայի և Հարավային Խաղաղ օվկիանոսի ամենամեծ ֆոնդային բորսան է, շուկայական կապիտալիզացիայով աշխարհում զբաղեցնում է նաև 9-րդ տեղը, որը կազմում է 1,4 տրիլիոն դոլար ։ Ավստրալիան աշխարհի մի շարք խոշորագույն ընկերությունների ծննդավայրն է, ինչպիսիք են՝ BHP Billiton, National Australia Bank, Commonwealth Bank, Rio Tinto, ANZ, Westpac, Telstra, Macquarie Group, Woolworths Limited և AMP Limited ՝ Ավստրալիայի 10 խոշորագույն ընկերությունները ։
Ավստրալական դոլարը Ավստրալիայի միության և նրա տարածքների արժույթն է, ներառյալ Սուրբ Ծննդյան կղզին, Կոկոս կղզիները և Նորֆոլկ կղզին։ Այն նաև խաղաղօվկիանոսյան մի քանի անկախ պետությունների՝ Կիրիբատի, Նաուրու և Տուվալու պաշտոնական արժույթն է։